O‘zbekiston Milliy teleradiokompaniyasi rahbariyatidagi o‘zgarish haqida rasmiy ma’lumot berildi. 2 avgust kuni raislikdan ketgan Xurshid Mirzohidov o‘rnini taniqli jurnalist Bobur Botirovich Alixonov egallagan. U hozirda kompaniya raisi vazifasini bajaruvchi etib tayinlangan. Bobur Alixonov aprel oyidan buyon kompaniya raisining birinchi o‘rinbosari sifatida faoliyat ko‘rsatib kelayotgan edi. U 1983 yildan beri televideniyeda turli lavozimlarda ishlab kelmoqda.